title: 2014/626/ЕС: Решение на Европейския парламент от 3 април 2014 година относно приключването на сметките на съвместното предприятие ENIAC за финансовата 2012 година

text:
               5.9.2014

               BG

               Официален вестник на Европейския съюз

               L 266/329

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно приключването на сметките на съвместното предприятие ENIAC за финансовата 2012 година
   (2014/626/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Съвместното предприятие ENIAC за финансовата 2012 година,

               —

               като взе предвид доклада на Сметната палата относно годишните отчети на съвместното предприятие ENIAC за финансовата 2012 година, придружен от отговорите на Съвместното предприятие (1),

               —

               като взе предвид препоръката на Съвета от 18 февруари 2014 г. (05851/2014 – C7-0053/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 72/2008 на Съвета от 20 декември 2007 г. за създаване на съвместно предприятие ENIAC (4), и по-специално член 11, параграф 4 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0204/2014),

               1.

               Одобрява приключването на сметките на Съвместното предприятие ENIAC за финансовата 2012 година.

               2.

               Възлага на своя председател да предаде настоящото решение на изпълнителния директор на съвместното предприятие ENIAC, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 369, 17.12.2013 г., стр. 18.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 30, 4.2.2008 г., стр. 21.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: 2011/575/ЕС: Решение на Европейския парламент от 10 май 2011 година относно приключването на сметките на Европейския център за профилактика и контрол върху заболяванията за финансовата 2009 година

text:
               27.9.2011

               BG

               Официален вестник на Европейския съюз

               L 250/149

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно приключването на сметките на Европейския център за профилактика и контрол върху заболяванията за финансовата 2009 година
   (2011/575/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за профилактика и контрол върху заболяванията за финансовата 2009 година,

               —

               като взе предвид доклада на Сметната палата относно окончателните годишни отчети на Европейския център за профилактика и контрол върху заболяванията за финансовата 2009 година, придружен от отговорите на Центъра (1),

               —

               като взе предвид препоръката на Съвета от 15 февруари 2011 г. (05892/2011 — C7 0052/2011),

               —

               като взе предвид член 276 от Договора за ЕО и член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (3), и по-специално член 23 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 от своя правилник и приложение VI към него,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0107/2011),

               1.

               Одобрява приключването на сметките на Европейския център за профилактика и контрол върху заболяванията за финансовата 2009 година.

               2.

               Възлага на своя председател да предаде настоящото решение на директора на Европейския център за профилактика и контрол върху заболяванията, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338, 14.12.2010 г., стр. 124.

      (2)  ОВ L 248, 16.9.2002 г., стр. 1.

      (3)  ОВ L 142, 30.4.2004 г., стр. 1.

      (4)  ОВ L 357, 31.12.2002 г., стр. 72.


title: Решение на Комисията от 3 февруари 2004 година за прилагането на действия за подготовка за засилването на европейския промишлен потенциал на научните изследванията в областта на сигурността

text:
Важна правна забележка

|

32004D0213

Официален вестник n° L 067 , 05/03/2004 стр. 0018 - 0022 специално чешко издание глава 18 том 03 стр. 85  - 89 специално испанско издание глава 18 том 03 стр. 85  - 89 специално унгарско издание глава 18 том 03 стр. 85  - 89 специално литвийско издание глава 18 том 03 стр. 85  - 89 LV.ES глава 18 том 03 стр. 85  - 89 MT.ES глава 18 том 03 стр. 85  - 89 PL.ES глава 18 том 03 стр. 85  - 89 SK.ES глава 18 том 03 стр. 85  - 89 специално словенско издание глава 18 том 03 стр. 85  - 89

		20040203Решение на Комисиятаот 3 февруари 2004 годиназа прилагането на действия за подготовка за засилването на европейския промишлен потенциал на научните изследванията в областта на сигурността(2004/213/ЕО)КОМИСИЯТА НА ЕВРОПЕЙСКАТА ОБЩНОСТ,като взе предвид Договора за създаване на Европейската общност,като взе предвид Решение 2003/113/ЕО окончателно на Комисията от 11 март 2003 г. за приемане на Съобщение "Европейската отбрана — въпроси по промишлеността и пазара — към политика на Европейския съюз по отбранителните съоръжения" [1], и по-специално точка 5,като взе предвид член 157, точка 1, четвърто тире от Договора (за насърчаване на по-добрата експлоатация на промишления потенциал на политиките за иновация, научни изследвания и технологично развитие),ПРИЕ НАСТОЯЩОТО РЕШЕНИЕ:Член 1Комисията стартира действия за подготовка засилването на европейския промишлен потенциал на научните изследванията в областта на сигурността (2004 г.—2006 г.), съгласно посоченото в Съобщение на Комисията "Прилагане на действия за подготовка засилването на европейския промишлен потенциал в областта на сигурността: към програма за засилена европейска сигурност чрез научни изследвания и технология".Дейностите и работната програма за действия за подготовка са част от съобщението (раздел II) и формират основата за последващи конкурси за предложения и търгове.Член 2Подробностите за прилагането на настоящите действия за подготовка са изложени в приложението.Бюджетната линия за тази дейност е 08 14 01.Съставено в Брюксел на 3 февруари 2004 година.За КомисиятаPhilippe BusquinЧлен на Комисията[1] Все още непубликувано в Официален вестник.--------------------------------------------------20040203ПРИЛОЖЕНИЕПРИЛАГАНЕ НА ДЕЙСТВИЯТА ЗА ПОДГОТОВКА [1]1. Дейности и финансова подкрепаДейностите, предприети в обхвата на действията за подготовка на "Засилване на европейския промишлен потенциал на научните изследванията в областта на сигурността", са проекти и подпомагащи дейности. Обичайната продължителност на проектите е между една и две години, а на подпомагащите дейности — между шест месеца и три години.Ще се проведат конкурси за предложения за проекти. Финансовите вноски за проектите се покриват от писмено споразумение (наречено договор за безвъзмездна помощ). Подпомагащите дейности също могат да бъдат подбирани с конкурси за предложения, водещи до договори за безвъзмездна помощ или търгове, чийто резултат е договор за услуги.Конкурсите за предложения и търгове се публикуват в Официален вестник на Европейската общност.Конкурсите за предложения, оценката и процедурата по преговори, както и принципите за правата върху интелектуалната собственост (IPR) и договорите за безвъзмездна помощ са описани в раздели 3, 4, 5, 6 и 7 по-долу. Ще се използва стандартната процедура за конкурсите за предложения и договори.Комисията може да назначи независими експерти за подпомагане развитието на Европейската програма за научни изследвания за сигурността; оценка на предложенията; и мониторинг на дейностите, включително цялостния изход на действията за подготовка. Експертите се назначават с решение на Комисията.2. Участие2.1. Общи принципиПраво да участват и да получат финансова помощ от Общността имат правни образувания, установени в държавите-членки [2]. Участници са публичните органи, промишлените предприятия: публични и частни (включително малки и средни предприятия), висшите образователни институции и научноизследователските организации.В изключителни случаи и над минималния брой участници могат да участват и правни субекти, установени в трета държава или международни организации. В тези случаи по изключение е допустимо финансово участие на Общността. Участието на трети държави е предмет на договаряне на реципрочна основа с тези страни.Вземат се подходящи мерки за осигуряване третирането на класифицирана информация в съответствие с разпоредбите на Комисията относно сигурността [3]. Наред с това участниците в консорциума гарантират, че третирането на класифицирана информация съответства на приложимите норми за сигурност.2.2. Минимален брой участнициПроектите се изпълняват от консорциум, състоящ се от най-малко два независими правни субекта от различни държави-членки [4]. Следва да се отбележи, че съвместната работа между формирования от различни държави включително организации в областта на обществената сигурност силно се насърчава и представлява една от ключовите цели на действията за подготовка.Подпомагащите дейности могат да бъдат изпълнявани от един участник или от консорциум.Консорциумите се представляват от координатор, който осигурява координиране на задачите и администрира (финансовото) участие на Общността във връзка с неговото разпределение между различните участници.2.3. Техническа компетентност и ресурсиУчастниците трябва да притежават знанията и техническата компетентност, необходими за извършването на дейността. С напредването на работата участниците трябва да притежават и необходимите ресурси за изпълнение на дейността. Под "необходимите ресурси за изпълнение на дейността" се разбират човешки ресурси, инфраструктура, финансови ресурси и ако е необходимо, нематериални активи (собственост) и други ресурси, предоставени от трети страни въз основа на предходно задължение.3. Оценка на предложенията за проекти3.1. Оценка и процедура за подборПредложенията за проектите, представени в отговор на обява за конкурс, се оценяват по описаната по-долу процедура. Класифицираната документация се третира в съответствие с нормите за класифицирани документи.3.2. Проверка на правото на участиеСлужбите на Комисията удостоверяват, че предложенията отговарят на следните критерии за достъп до конкурса:- предложението е получено от Комисията на или преди крайния срок — дата и време, посочени в обявата;- минимален брой участници съгласното посоченото в обявата за предложения;- пълнота на предложението, т.е. наличие на всички административни формуляри и на описание на предложението.Само предложения, които отговарят на тези критерии, се допускат до оценка.3.3. Критерии за оценкаВсяко предложение се оценява въз основа на следните критерии:- релевантност на предложението за работната програма на действията за подготовка;- засилване на конкурентоспособността на европейската промишленост и потенциал за експлоатация;- научни и/или технологични преимущества и принос за видимо и явно засилване на сигурността;- изграждане на ефективно партньорство между (публичните) ползватели, промишлеността и научноизследователската сфера;- способност на консорциума успешно да изпълни проекта и да осигури неговото ефективно управление, включително способност да защити класифицираната информация, ако това е необходимо, както и ясни планове за управление на интелектуалната собственост.3.4. Балообразуване, прагове и тежест на критериите за оценкаВсеки критерий за оценка се оценява по шестобална система от 0 до 5, показваща следното:0 — предложението не отговаря на разглеждания предмет или не може да бъде оценено спрямо съответния критерий поради липсваща или непълна информация;1 — слаб; 2 — задоволителен; 3 — добър; 4 — много добър; 5 — отличен.За всички критерии се поставя минимален праг 3. Всяко предложение, което не отговаря на един от праговете, се отхвърля. Общият бал се изчислява за всички предложения, които минават всички прагове с всички равно тежащи критерии. За общия бал се поставя минимален праг от 18/25.3.5. Описание на оценката за предложениятаВсяко предложение се оценява от поне трима оценители (служители на Комисията, външни експерти или двете), работещи независимо и без конфликт на интереси. Те поставят оценки и дават коментари по всеки критерий.След като оценителите, на които е било възложено предложението, са дали индивидуалната си оценка, може да бъде свикана консенсусна дискусия за обсъждане на поставените оценки и постигане на консенсусна оценка по всеки критерий.Комисията от оценители прави заключителен преглед, консолидира баловете и съгласува консенсусния доклад. Заседанието приключва с доклад, съдържащ баловете, получени от предложенията, и коментарите, на които те се основават, по всеки един от критериите, както и списък с предложенията, които минават праговете, ако има такива, заедно с окончателната оценка за всяко минаващо предложение и препоръките на комисията от оценители за класирането.3.6. Обратна връзка с предложителитеКоординаторът за всяко предложение получава оценъчен доклад. Коментарите по предложенията, които са били отхвърлени на основание недостигане на оценъчния праг, могат да бъдат пълни само за оценените критерии до етапа, когато не е достигнат прагът.4. Финализиране на оценката4.1. Класиране от КомисиятаСлужбите на Комисията съставят списък на всички оценени предложения, които минават изискуемите прагове, класирани по бал, основан на крайния резултат. Ако две предложения имат еднакъв бал, службите на Комисията вземат предвид целите на действията за подготовка, съвместимостта на предложенията със заявените задачи на Общността и наличния бюджет.4.2. Списък на Комисията с резервиСписъкът с предложения, които трябва да бъдат оставени за преговори, трябва да отчита разполагаемия бюджет (определен в обявата за предложения). Ако е необходимо, определен брой предложения се включва в списък с резерви, което ще даде възможност за проваляне на преговорите, оттегляне на предложения и/или запазване в хода на преговорите за сключване на договорите.Координаторите на предложения, включени в списъка с резерви, получават потвърждение, че е възможно да им бъде предложено да преговарят с оглед сключването на договор, но само в случай, че се намери финансиране.Когато бюджетът за конкурси се изчерпи, всяко отправено предложение, което е оставено като резервно и което не може да бъде финансирано, ще бъде отхвърлено, а координаторите ще бъдат информирани за това.4.3. ОтхвърлянеПредложенията, които не са одобрени извън приложното поле и които не отговарят на индивидуалния праг за оценка на критериите и тези, които не са одобрени, тъй като не се класират и не могат да бъдат финансирани поради причини, свързани с бюджета, ще бъдат отхвърлени с решение на компетентния за това служител на Комисията.5. Преговори и процедура за подборВеднага след изготвянето на окончателния списък по бал от службите на Комисията координаторите на предложенията, които не са били отхвърлени и за които има налично финансиране, получават покана за преговори.Преговорите могат да обхващат всякакви научни, правни или финансови аспекти на предложението, както и да бъдат основани на всеки въпрос, повдигнат по време на оценката или друг въпрос, взет предвид в етапа на класирането.Бъдещите изпълнители трябва да отговарят на изискванията на финансовите регламенти [5]. Наред с това всеки потенциален изпълнител, който има конфликт на интереси или е виновен в подаването на фалшива информация, необходима като условие за участието в договора или не е представил такава информация, се изключва от участие във всяко бъдещо възлагане на договор [6].Ако се окаже, че постигането на споразумение с предложителите е невъзможно в разумен срок, службите на Комисията могат едностранно да прекратят преговорите за подготовка на договора и да отхвърлят предложението. Службите на Комисията преговарят по подбраните предложения, като зачитат направеното класиране, в рамките на наличните суми, посочени във финансовото решение.Ако преговорите са успешни, договорите за безвъзмездна помощ се възлагат.6. Докладване и одитПроектите и подпомагащите дейности редовно се докладват на Комисията, което ѝ позволява да извършва редовен мониторинг. При извършване на мониторинга на дейностите Комисията може да бъде подпомагана от независими експерти (надлежно проверени, ако е необходимо). Комисията, както и всеки представител, упълномощен от нея, има право да извършва научни, технологични и финансови одити на участниците с оглед осигуряване извършването или изпълнението на дейностите при спазване на обявените условия и в съответствие с договореното.7. Договор и права върху интелектуална собственост7.1. Общи принципиДоговорът за безвъзмездна помощ за проекти и подпомагащи дейности се основава на договора модел по Шеста рамкова програма. Договорът за безвъзмездна помощ се подписва от разпоредителя на Комисията и от всички участници в консорциума.Могат да бъдат включвани специални клаузи относно собствеността върху знанията, тяхната защита, ползване и поверителност, правото на достъп с цел тестване на особеностите, които могат да възникнат в дейностите по действия за подготовка.7.2. Финансово участие на ОбщносттаФинансовото участие на Общността е под формата на безвъзмездна помощ към бюджета, калкулирана като процент от бюджета, съставен от всички участници за изпълнение на проекта или на подпомагащата дейност. Разходите, необходими за изпълнение на проекта или на подпомагащата дейност, се заверяват от независим външен одитор или, в случай на държавен орган — от компетентен държавен служител.Признатите разходи трябва да отговарят на следните условия:1. Те трябва да бъдат действителни, икономични и необходими за изпълнението на проекта и подпомагащата дейност;2. Те трябва да бъдат определени в съответствие с обичайните счетоводни принципи на всеки индивидуален участник;3. Те трябва да бъдат записани в счетоводството на участниците или в случай на средства от трети страни — в съответните финансови документи на тези трети страни;4. Те трябва да изключват непреките данъци, мита и лихви и не могат да водят до образуването на печалба.7.3. Финансови схемиПо отношение на проектите се различават две финансови схеми, следващи научноизследователските категории, определени в рамката на Общността за държавна помощ за научни изследвания и развитие [7]:1. Научни изследвания в промишлеността2. Предварителни конкурентни дейности за развитиеЗа пълнота е добавена и трета схема:3. Управленски дейностиСледната таблица посочва минималните проценти на финансовото участие на Общността за проектите, като функция от схемите:Максимални нива на възстановяване на признатите разходи | Научни изследвания в промишлеността | До-конкурентни дейности за развитие | Управленски дейности |Проекти | До 75 % | До 50 % | 100 % (до 7 % от участието) |Когато финансирането от Общността е комбинирано с национално финансиране под формата на държавна помощ, общата официална помощ според рамката на Общността за научни изследвания и развитие не може да надвишава 75 % от признатите разходи за научните изследвания в промишлеността, 50 % за до-конкурентните дейности за развитие.Помощите, отпуснати за съпътстващи дейности, които не са обект на национално финансиране, следва да възстановят до 75 % приемливи разходи и 10 % от общото участие за управленски дейности.7.4. Права върху интелектуална собственостЗнанията са собственост на изпълнителите по договора, които ги генерират. Всеки трансфер на знания, създаден по договор за безвъзмездна помощ, както и всяко предоставяне на права на достъп до такива знания на друга организация извън консорциума, се нуждае от одобрението на Комисията, държавите-членки, в които са установени участниците и другите изпълнители.Комисията и държавите-членки могат да откажат одобрение по причини от европейски или национален интерес или на основание прилагане на тяхното законодателство. Другите участници могат да откажат одобрение, ако могат да покажат, че техните търговски или промишлени интереси могат да бъдат съществено накърнени или някакви правни задължения нарушени.[1] Към момента на публикуване на обявата за конкурса Комисията ще издаде подробен vade-mеcum за оферентите.[2] Държави-членки означава всички 25 държави, включително присъединяващите се страни.[3] ОВ L 317, 3.12.2001 г.[4] Ако съставът на EEIG отговаря на тези условия, то също може да участва.[5] Финансов регламент, членове 114 и 93.[6] Финансов регламент, членове 114 и 94.[7] ОВ C 45, 17.2.1996 г., стр. 5.--------------------------------------------------


title: 2011/186/Евратом: Решение на Съвета от 14 юни 2010 година за одобряване на сключването от Европейската комисия, от името на Европейската общност за атомна енергия, на Временно споразумение относно търговията и свързаните с търговията въпроси между Европейската общност, Европейската общност за въглища и стомана и Европейската общност за атомна енергия, от една страна, и Туркменистан, от друга страна, и на размяната на писма за изменение на временното споразумение по отношение на автентичните текстове

text:
               26.3.2011

               BG

               Официален вестник на Европейския съюз

               L 80/1

         РЕШЕНИЕ НА СЪВЕТА
   от 14 юни 2010 година
   за одобряване на сключването от Европейската комисия, от името на Европейската общност за атомна енергия, на Временно споразумение относно търговията и свързаните с търговията въпроси между Европейската общност, Европейската общност за въглища и стомана и Европейската общност за атомна енергия, от една страна, и Туркменистан, от друга страна, и на размяната на писма за изменение на временното споразумение по отношение на автентичните текстове
   (2011/186/Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност за атомна енергия, и по-специално член 101, втора алинея от него,
   като взе предвид препоръката на Европейската комисия,
   като има предвид, че:

               (1)

               До влизането в сила на Споразумението за партньорство и сътрудничество между Европейските общности и техните държави-членки, от една страна, и Туркменистан, от друга страна, подписано в Брюксел на 25 май 1998 г., е необходимо да бъде одобрено Временното споразумение относно търговията и свързаните с търговията въпроси между Европейската общност, Европейската общност за въглища и стомана и Европейската общност за атомна енергия, от една страна, и Туркменистан, от друга страна (1), подписано в Брюксел на 10 ноември 1999 г. (наричано по-долу „временното споразумение“).

               (2)

               С цел да се вземат предвид новите официални езици на Съюза, въведени след подписването на временното споразумение, член 31 от временното споразумение следва да бъде изменен с размяна на писма между Европейската общност и Туркменистан за изменение на Временното споразумение относно търговията и свързаните с търговията въпроси между Европейската общност, Европейската общност за въглища и стомана и Европейската общност за атомна енергия, от една страна, и Туркменистан, от друга страна, по отношение на автентичните текстове (2) (наричана по-долу „размяната на писма“).

               (3)

               Следва да бъде одобрено сключването от Европейската комисия, от името на Европейската общност за атомна енергия, на временното споразумение, приложенията, протокола и декларациите към него, както и размяната на писма,

         ПРИЕ НАСТОЯЩОТО РЕШЕНИЕ:
   Член единствен
   Одобрява се сключването от Европейската комисия, от името на Европейската общност за атомна енергия, на Временно споразумение относно търговията и свързаните с търговията въпроси между Европейската общност, Европейската общност за въглища и стомана и Европейската общност за атомна енергия, от една страна, и Туркменистан, от друга страна, заедно с приложенията, протокола и декларациите към него, както и на размяната на писма между Европейската общност и Туркменистан за изменение на Временното споразумение относно търговията и свързаните с търговията въпроси между Европейската общност, Европейската общност за въглища и стомана и Европейската общност за атомна енергия, от една страна, и Туркменистан, от друга страна, по отношение на автентичните текстове.

      Съставено в Люксембург на 14 юни 2010 година.

            За Съвета

            Председател

         C. ASHTON

      (1)  Вж. стр. 21 от настоящия брой на Официален вестник.

      (2)  Вж. стр. 40 от настоящия брой на Официален вестник.


title: 2012/472/ЕС: Решение на Съвета от 26 април 2012 година за сключване на Споразумението между Съединените американски щати и Европейския съюз относно използването и предаването на резервационни данни на пътниците на Министерството на вътрешната сигурност на Съединените щати

text:
               11.8.2012

               BG

               Официален вестник на Европейския съюз

               L 215/4

         РЕШЕНИЕ НА СЪВЕТА
   от 26 април 2012 година
   за сключване на Споразумението между Съединените американски щати и Европейския съюз относно използването и предаването на резервационни данни на пътниците на Министерството на вътрешната сигурност на Съединените щати
   (2012/472/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 82, параграф 1, буква г) и член 87, параграф 2, буква а) във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               На 2 декември 2010 г. Съветът прие решение, заедно с указания за водене на преговори, с което упълномощи Комисията да започне преговори между Съюза и Съединените американски щати относно предаването и използването на резервационни данни на пътниците (PNR данни) с цел предотвратяване и борба с тероризма и други тежки международни престъпления.

               (2)

               В съответствие с Решение 2012/471/ЕС на Съвета (2) споразумението между Съединените американски щати и Европейския съюз относно използването и предаването на резервационни данни на пътниците на Министерството на вътрешната сигурност на Съединените щати („споразумението“) бе подписано на 14 декември 2011 г., при условие на сключването му.

               (3)

               Споразумението зачита основните права и спазва принципите, признати по-специално от Хартата на основните права на Европейския съюз, а именно правото на личен и семеен живот, признато в член 7 от Хартата, правото на защита на личните данни, признато в член 8 от Хартата, и правото на ефективни правни средства за защита и на справедлив съдебен процес, признато в член 47 от Хартата. Настоящото споразумение следва да се прилага в съответствие с тези права и принципи.

               (4)

               В съответствие с член 3 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, Обединеното кралство е нотифицирало желанието си да участва в приемането и прилагането на настоящото решение.

               (5)

               В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и без да се засяга член 4 от посочения протокол, Ирландия не участва в приемането на настоящото решение и не е обвързана от него, нито от неговото прилагане.

               (6)

               В съответствие с членове 1 и 2 от протокол № 22 относно позицията на Дания, приложен към Договора за Европейския съюз и Договора за функционирането на Европейския съюз, Дания не участва в приемането на настоящото решение и не е обвързана със споразумението, нито от неговото прилагане,

               (7)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Съединените американски щати и Европейския съюз относно използването и предаването на резервационни данни на пътниците на Министерството на вътрешната сигурност на Съединените щати се одобрява от името на Съюза.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето (лицата), упълномощено(и) да пристъпи(ят), от името на Съюза, към размяната на предвидените в член 27 от споразумението уведомления, за да изрази съгласието на Съюза за обвързване със споразумението.
   Член 3
   Настоящото решение влиза в сила в деня след публикуването му в Официален вестник на Европейския съюз.

      Съставено в Люксембург на 26 април 2012 година.

            За Съвета

            Председател

         M. BØDSKOV

      (1)  Одобрение от 19 април 2012 г. (все още непубликувано в Официален вестник).

      (2)  Вж. страница 1 от настоящия брой на Официален вестник.
    ---documentbreak---

               11.8.2012

               BG

               Официален вестник на Европейския съюз

               L 215/5

         ПРЕВОД
   СПОРАЗУМЕНИЕ
   между Съединените американски щати и Европейския съюз относно използването и предаването на резервационни данни на пътниците на Министерството на вътрешната сигурност на Съединените щати
   СЪЕДИНЕНИТЕ АМЕРИКАНСКИ ЩАТИ,
   наричани по-нататък също „Съединените щати“ и
   ЕВРОПЕЙСКИЯТ СЪЮЗ,
   наричан по-нататък също „ЕС“
   наричани заедно по-нататък „Страните“,
   КАТО ЖЕЛАЯТ ефективно да предотвратяват и да се борят с тероризма и тежките международни престъпления като средство за защита на съответните си демократични общества и общите ценности;
   КАТО СЕ СТРЕМЯТ да засилят и насърчават сътрудничеството между Страните в духа на трансатлантическото партньорство;
   КАТО ПРИЗНАВАТ правото и отговорността на държавите да осигуряват сигурността на своите граждани и да защитават своите граници, и като помнят отговорността на всички нации да защитават живота и сигурността на хората, включително на тези, които използват международните транспортни системи;
   УБЕДЕНИ, че споделянето на информация е ключов елемент в борбата срещу тероризма и тежките международни престъпления и че в този контекст обработката и използването на резервационни данни на пътниците (PNR данни) е необходим инструмент, осигуряващ информация, която не може да бъде получена с други средства;
   РЕШЕНИ да предотвратяват и да се борят с тероризма и международните престъпления, като същевременно съблюдават основните права и свободи, и като признават важността на правото на личен живот и защитата на личните данни и информация;
   КАТО ВЗЕМАТ ПРЕДВИД международните инструменти, законовите и подзаконовите разпоредби на САЩ, които изискват от всеки въздушен превозвач, извършващ международни пътнически полети до и от Съединените щати, да предоставя достъп до PRN данни на Министерството на вътрешната сигурност (DHS), доколкото такива данни се събират и съхраняват в автоматизираните системи на въздушния превозвач за резервация и контрол при заминаване, както и подобни изисквания, които се прилагат или могат да бъдат прилагани в ЕС;
   КАТО ОТБЕЛЯЗВАТ, че DHS обработва и използва PNR данни за целите на предотвратяването, разкриването, разследването и наказателното преследване на терористични престъпления и международни престъпления в съответствие със защитните мерки за правото на личен живот и защита на личните данни и информация, както е посочено в настоящото споразумение;
   КАТО ПОДЧЕРТАВАТ важността от споделяне на PNR данни и на уместна и подходяща аналитична информация, извлечена от PNR данни, от страна на Съединените щати с компетентните полицейски и съдебни органи на държавите-членки на Европейския съюз, наричани по-нататък „държавите-членки на ЕС“, както и с Европол или Евроюст като средство за насърчаване на международното полицейско и съдебно сътрудничество;
   КАТО ОТЧИТАТ утвърдените традиции и на двете Страни за зачитане на правото на личен живот, както е отразено в техните закони и основополагащи документи;
   КАТО ИМАТ ПРЕДВИД ангажиментите на ЕС съгласно член 6 от Договора за Европейския съюз относно зачитането на основните права, правото на защита на личния живот по отношение на обработването на лични данни, както е предвидено в член 16 от Договора за функционирането на Европейския съюз, принципите на пропорционалност и необходимост по отношение на правото на личен и семеен живот, зачитането на личния живот и защитата на личните данни съгласно член 8 от Европейската конвенция за защита на правата на човека и основните свободи, Конвенция № 108 на Съвета на Европа за защита на лицата при автоматизираната обработка на лични данни и допълнителния протокол 181 към нея, и членове 7 и 8 от Хартата на основните права на Европейския съюз;
   КАТО ИМАТ ПРЕДВИД, че понастоящем DHS използва надеждни процеси за защита на личния живот и за гарантиране на целостта на данните, в това число физическа сигурност, контрол на достъпа, разделение и криптиране на данните, капацитет за одит и ефективни мерки за отчетност;
   КАТО ПРИЗНАВАТ важността на това да се гарантира качеството, точността, целостта и сигурността на данните и да се установи подходяща отчетност, за да се гарантира спазването на тези принципи;
   КАТО ОТБЕЛЯЗВАТ по-специално принципа на прозрачност и различните начини, по които Съединените щати гарантират, че пътниците, чиито PNR данни се събират от DHS, са информирани относно нуждата от техните PNR данни и как те се използват;
   КАТО ПРИЗНАВАТ СЪЩО ТАКА, че събирането и анализирането на PNR данни е необходимо, за да може DHS да осъществява своята мисия за охраняване на границите, като същевременно гарантира, че събирането и използването на PNR данни остава уместно и необходимо за целите, за които тези данни се събират;
   КАТО ПРИЗНАВАТ, че във връзка с настоящото споразумение и неговото прилагане се счита, че DHS гарантира подходяща степен на защита на данните при обработването и използването на PNR данни, предадени на DHS;
   КАТО ИМАТ ПРЕДВИД, че Съединените щати и Европейският съюз се ангажират да гарантират висока степен на защита на личната информация, като същевременно се борят с престъпността и тероризма, и са решени незабавно да постигнат споразумение за защита на личната информация, обменяна в рамките на борбата с престъпността и тероризма, по начин, който е всеобхватен и им позволява да постигнат общите им цели;
   КАТО ОТЧИТАТ успешните съвместни прегледи през 2005 г. и 2010 г. на споразуменията между Страните от 2004 г. и 2007 г. за предаване на PNR данни;
   КАТО ОТБЕЛЯЗВАТ интереса на Страните, както и на държавите-членки на ЕС, от обмен на информация относно метода на предаване на PNR данни, както и последващото предаване на PNR данни, предвидени в съответните членове от настоящото споразумение, и като отбелязват освен това интереса на ЕС този въпрос да бъде разгледан в контекста на механизма за консултации и преглед, създаден с настоящото споразумение;
   КАТО ПОТВЪРЖДАВАТ, че настоящото споразумение не представлява прецедент за бъдещи договорености между Страните, нито между една от Страните и всяка друга страна, по отношение на обработката, използването или предаването на PNR данни или на всеки друг вид данни, или по отношение на защитата на данните;
   КАТО ПРИЗНАВАТ свързаните с това принципи за пропорционалност, уместност и необходимост, които ръководят настоящото споразумение и неговото прилагане от страна на Европейския съюз и Съединените щати; и
   КАТО ВЗЕМАТ ПРЕДВИД възможността Страните да обсъдят по-нататък предаването на PNR данни в морския транспорт;
   СЕ СПОРАЗУМЯХА:
   ГЛАВА I

      ОБЩИ РАЗПОРЕДБИ

   Член 1
   Цел
   1.   Целта на настоящото споразумение е да гарантира сигурността и да защити живота ибезопасността на хората.
   2.   За тази цел настоящото споразумение установява отговорността на Страните по отношение на условията, при които могат да бъдат предавани, обработвани и използвани PNR данни, както и по отношение на тяхната защита.
   Член 2
   Приложно поле
   1.   Резервационни данни на пътниците, както е посочено в Насоките на Международната организация за гражданско въздухоплаване, означава записът, създаден от въздушен превозвач или негов упълномощен представител за всяко пътуване, резервирано от даден пътник или от негово име, и съхраняван в системите на въздушните превозвачи за резервации, за контрол при заминаване или в еквивалентни системи с подобни функции (в настоящото споразумение наричани съвместно „системи за резервации“). По-конкретно в рамките на настоящото споразумение PNR данните се състоят от видовете данни, изброени в приложението към настоящото споразумение („приложението“).
   2.   Настоящото споразумение се прилага за въздушните превозвачи, осъществяващи пътнически полети между Европейския съюз и Съединените американски щати.
   3.   Настоящото споразумение се прилага също така за въздушни превозвачи, които са регистрирани в Европейския съюз или съхраняват данни в ЕС и осъществят пътнически полети за и от Съединените американски щати.
   Член 3
   Предоставяне на PNR данни
   Страните се договарят, че въздушните превозвачи предоставят на DHS PNR данни, които се съдържат в техните резервационни системи, според изискванията и в съответствие със стандартите на DHS и съгласно настоящото споразумение. Ако предадените от въздушни превозвачи PNR данни включват повече данни от тези, изброени в приложението, DHS ги заличава при получаване.
   Член 4
   Използване на PNR данни
   1.   Съединените щати събират, използват и обработват PNR данни за целите на предотвратяването, разкриването, разследването и наказателното преследване на:

               а)

               Терористични и сродни престъпления, в това число:

                           i)

                           поведение, което

                                       1.

                                       включва акт на насилие или деяние, което застрашава човешки живот, собственост или инфраструктура; и

                                       2.

                                       изглежда, че цели:

                                                   а)

                                                   сплашване или упражняване на принуда върху дадено гражданско население;

                                                   б)

                                                   упражняване на влияние върху дадено правителство посредством сплашване или принуда; или

                                                   в)

                                                   въздействие върху действията на дадено правителство посредством масово унищожение, убийство, отвличане или задържане на заложници.

                           ii)

                           действия, които представляват престъпление в рамките на приложното поле и според определенията в приложимите международни конвенции и протоколи, свързани с тероризма;

                           iii)

                           предоставяне или набиране на средства, по какъвто и да било начин, пряко или непряко, с намерението те да бъдат използвани или със знанието, че те ще бъдат използвани, изцяло или частично, за осъществяването на някое от деянията, описани в подточки i) или ii);

                           iv)

                           опит за извършване на някое от деянията, описани в подточки i), ii) или iii);

                           v)

                           съучастие в извършването на някое от деянията, описани в подточки i), ii) или iii);

                           vi)

                           организиране или ръководене на други лица да извършват някое от деянията, описани в подточки i), ii) или iii);

                           vii)

                           принос по какъвто и да било друг начин към извършването на някое от деянията, описани в подточки i), ii) или iii);

                           viii)

                           заплашване за извършване на деяние, описано в подточка i) при обстоятелства, които сочат, че заплахата е правдоподобна;

               б)

               други престъпления, които са наказуеми с лишаване от свобода за три или повече години и които по характер са международни.
               Дадено престъпление се счита, че е с международен характер, по-специално ако:

                           i)

                           е извършено в повече от една държава;

                           ii)

                           e извършено в една държава, но значителна част от неговата подготовка, планиране, ръководене или контрол се осъществява в друга държава;

                           iii)

                           е извършено в една държава, но включва организирана престъпна група, която извършва престъпна дейност в повече от една държава;

                           iv)

                           е извършено в една държава, но има значително въздействие в друга държава; или

                           v)

                           е извършено в една държава, но деецът пътува или възнамерява да пътува до друга държава.

         2.   PNR данни могат да бъдат използвани и обработвани, при разглеждане на всеки конкретен случай поотделно, когато това е необходимо с оглед на съществуването на сериозна заплаха или за защитата на жизнените интереси на дадено физическо лице или ако това е разпоредено от съд.
   3.   DHS може да използва и обработва PNR данни за установяване на самоличността на лица, които трябва да бъдат подложени на по-задълбочен разпит или проучване при пристигане или заминаване от Съединените щати, или във връзка с които може да е необходимо по-нататъшно проучване.
   4.   Параграфи 1, 2 и 3 не засягат националното правоприлагане, съдебните правомощия или съдебните производства, когато при използване или обработване на PNR данни се установяват други нарушения на закона или признаци за такива нарушения.
   ГЛАВА II

      ЗАЩИТНИ МЕРКИ, ПРИЛОЖИМИ КЪМ ИЗПОЛЗВАНЕТО НА PNR ДАННИ

   Член 5
   Сигурност на данните
   1.   DHS осигурява прилагането на подходящи технически и организационни мерки за защита на личните данни и личната информация, съдържащи се в PNR данни, срещу неволно, незаконно или неразрешено унищожаване, загуба, разкриване, промяна, достъп, обработка или използване.
   2.   DHS използва по подходящ начин технически средства, за да гарантира защита, сигурност, поверителност и цялост на данните. По-специално DHS гарантира, че:

               а)

               се прилагат процедури за криптиране, разрешаване и документиране, които са признати от компетентните органи. По-специално достъпът до PNR данни е защитен и ограничен до определени упълномощени служители;

               б)

               PNR данните се съхраняват в защитена физическа среда и са защитени посредством контрол срещу физическо проникване; и

               в)

               съществува механизъм за гарантиране, че търсенето в PNR данните се осъществява в съответствие с член 4.

         3.   В случай на инцидент, свързан с неприкосновеността на личния живот (включително неразрешен достъп или разкриване на данни), DHS предприема разумни мерки да информира засегнатите физически лица според целесъобразното, за да се намали рискът от вреда, причинена от неразрешеното разкриване на лични данни и информация, и за да се установят мерки за защита, доколкото това е технически осъществимо.
   4.   В рамките на приложното поле на настоящото споразумение DHS своевременно информира компетентните европейски органи за случаи на значими инциденти, свързани с неприкосновеността на личния живот, които засягат PNR данни на граждани или жители на ЕС и които са резултат от неволно или незаконно унищожаване или неволна загуба, промяна, непозволено разкриване или достъп или всяка незаконна форма на обработка или използване.
   5.   Съединените щати потвърждават, че в правото на САЩ съществуват ефективни мерки за правна принуда от административен, гражданскоправен и наказателноправен характер в случаи на инциденти, свързани с неприкосновеността на личния живот. DHS може да предприеме дисциплинарни действия срещу лицата, отговорни за такъв инцидент, като това може да включва, според целесъобразното, отказ на достъп до системата, официално порицаване, временно отстраняване от длъжност, понижаване или отстраняване от длъжност.
   6.   DHS регистрира или документира всеки достъп до PNR данни, както и тяхното обработване и използване. Регистрите или документацията се използват само за целите на надзор, одит и поддръжка на системата или съгласно изискванията на закона.
   Член 6
   Чувствителни данни
   1.   Доколкото събираните за даден пътник PNR данни съдържат чувствителни данни (т.е. лични данни или информация, разкриващи расов или етнически произход, политически възгледи, религиозни или философски убеждения, членство в профсъюз или данни, свързани със здравословното състояние или сексуалния живот на лицето) DHS използва автоматизирани системи за филтриране и маскиране на чувствителните данни в PNR данните. Освен това DHS не обработва или използва допълнително такива данни, освен в съответствие с параграфи 3 и 4.
   2.   В рамките на 90 дни от влизането в сила на настоящото споразумение DHS предоставя на Европейската комисия списък с кодове и термини за идентифициране на чувствителни данни, които се филтрират.
   3.   Достъпът, обработката и използването на чувствителни данни се разрешава при изключителни обстоятелства, когато животът на физическо лице може да е застрашен или изложен на сериозна опасност. Достъпът до такива данни е възможен единствено посредством ограничителни процеси, при разглеждане на всеки конкретен случай поотделно, с разрешението на висш ръководител в DHS.
   4.   Чувствителните данни се заличават окончателно не по-късно от 30 дни след последното получаване от DHS на PNR данни, съдържащи чувствителни данни. Чувствителните данни обаче могат да бъдат задържани за срока, посочен в правото на САЩ, за целите на конкретно разследване, наказателно преследване или мярка за принуда.
   Член 7
   Автоматизирани индивидуални решения
   Съединените щати не взимат решения, които водят до значително неблагоприятно въздействие върху правните интереси на физическо лице, единствено въз основа на автоматизирана обработка на PNR данни.
   Член 8
   Съхраняване на данни
   1.   DHS съхранява PNR данни в активна база данни за срок до пет години. След първите шест месеца на този срок, PNR данните следва да бъдат деперсонализирани и маскирани в съответствие с параграф 2 от настоящия член. Освен ако настоящото споразумение не разрешава друго, достъпът до тази активна база данни е ограничен до малък брой специално упълномощени служители.
   2.   За да се постигне деперсонализиране, се прикрива информация, която позволява установяване на самоличността и се съдържа в следните видове PNR данни:

               а)

               име(на);

               б)

               други имена в PNR данните;

               в)

               цялата налична информация за контакт (включително информация за източника);

               г)

               общи бележки, включително друга допълнителна информация (Other Supplementary Information (OSI), специална служебна информация (Special Service Information (SSI) и специално служебно запитване (Special Service Request (SSR); и

               д)

               всякаква събрана информация от системата за предварителни сведения за пътниците (APIS).

         3.   След този активен срок PNR данните се прехвърлят в пасивна база данни за срок до десет години. Пасивната база данни е обект на допълнителен контрол, включително по-ограничен брой на упълномощените служители, както и изискване за разрешение от йерархията на по-високо равнище преди достъп. В пасивната база данни PNR данните не се персонализират отново, освен във връзка с операции за правоприлагане и в този случай — само във връзка с конкретен случай, заплаха или риск, който може да се установи. По отношение на целите, посочени в член 4, параграф 1, буква б), PNR данните в тази пасивна база данни могат отново да бъдат персонализирани за срок до пет години.
   4.   След пасивния период съхраняваните данни трябва да бъдат напълно анонимизирани посредством заличаване на всички видове данни, които могат да послужат за установяване на самоличността на пътника, за когото се отнасят PNR данните, без възможност те да бъдат отново персонализирани.
   5.   Данните, които се отнасят до конкретен случай или разследване, могат да се съхраняват в активната база за PNR данни до архивирането на случая или разследването. Настоящият параграф не засяга изискванията за съхраняване на данни за отделни разследвания или наказателни преследвания.
   6.   Страните се договарят, че в рамките на оценката, предвидена по член 23, параграф 1, ще бъде разгледана необходимостта от 10-годишен пасивен срок за съхраняване.
   Член 9
   Недискриминация
   Съединените щати гарантират, че защитните мерки, приложими към обработването и използването на PNR данни по силата на настоящото споразумение, се прилагат за всички пътници при равни условия без незаконна дискриминация.
   Член 10
   Прозрачност
   1.   DHS предоставя на пътниците информация относно използването и обработването на PNR данни чрез:

               а)

               публикации във Федералния регистър;

               б)

               публикации на своя уебсайт;

               в)

               известия, които въздушните превозвачи могат да включат в договорите за превоз;

               г)

               изискваното от закона докладване пред Конгреса; и

               д)

               други подходящи методи, които могат да бъдат разработени.

         2.   DHS публикува и предоставя на ЕС за евентуално публикуване своите процедури и условия по отношение на достъпа, коригирането или други процедури за правна защита.
   3.   Страните работят заедно с авиационния сектор за насърчаване на по-голяма информираност на пътниците при осъществяване на резервация за целите на събирането, обработването и използването на PNR данни от страна на DHS, както и за предоставяне на информация относно начините за искане на достъп, коригиране или правни средства за защита.
   Член 11
   Достъп за физическите лица
   1.   В съответствие с разпоредбите на Закона за свобода на информацията (Freedom of Information Act ) всяко физическо лице, независимо от своето гражданство, държава на произход или местожителство, има право да поиска своите PNR данни от DHS. DHS своевременно предоставя такива PNR данни, при условията на разпоредбите на параграфи 2 и 3 от настоящия член.
   2.   Разкриването на информация, съдържаща се в PNR данни, може да подлежи на разумни правни ограничения, приложими съгласно правото на САЩ, в това число ограничения, които могат да бъдат необходими за защита на чувствителна информация, свързана с неприкосновеността на личния живот, националната сигурност и правоприлагането.
   3.   Всеки отказ или ограничаване на достъпа се отправя своевременно в писмена форма до физическото лице, поискало достъп. Такова уведомление посочва правното основание за неразкриване на информацията и информира лицето за правните средства за защита, предоставени съгласно правото на САЩ.
   4.   DHS не разкрива PNR данни пред обществеността, с изключение на физическото лице, чиито PNR данни се обработват или използват, или на негов представител, или съгласно изискванията на правото на САЩ.
   Член 12
   Коригиране на данни за физически лица
   1.   Всяко физическо лице, независимо от своето гражданство, държава на произход или местожителство, може да поиска коригиране, включително възможността за заличаване или блокиране, на своите PNR данни от страна на DHS в съответствие с процедурите, описани в настоящото споразумение.
   2.   DHS своевременно информира в писмена форма лицето, поискало коригиране, за своето решение дали да коригира въпросните PNR данни.
   3.   Всеки отказ или ограничаване на коригирането се отправя своевременно в писмена форма до физическото лице, поискало коригиране. Такова уведомление посочва правното основание за отказа или ограничаването и информира лицето за възможностите за правна защита, предоставени съгласно правото на САЩ.
   Член 13
   Правни средства за защита за физическите лица
   1.   Всяко физическо лице, независимо от своето гражданство, държава на произход или местожителство, чиито лични данни и лична информация са били обработени и използвани по начин, който не съответства на настоящото споразумение, може да потърси ефективна правна защита по административен или съдебен ред в съответствие със законите на САЩ.
   2.   Всяко физическо лице има право да оспори по административен ред решения на DHS, свързани с използването и обработването на PNR данни.
   3.   Съгласно разпоредбите на Закона за административното производство (Administrative Procedure Act) и други приложими закони, всяко физическо лице има право да поиска съдебно разглеждане във федерален съд на САЩ на всяко окончателно решение на DHS. Освен това всяко физическо лице има право да поиска съдебно разглеждане в съответствие с приложимото право и съответните разпоредби на:

               а)

               Закона за свобода на информацията (Freedom of Information Act);

               б)

               Закона за компютърните измами и злоупотреби (Computer Fraud and Abuse Act);

               в)

               Закона за неприкосновеност на личния живот при електронните комуникации (Electronic Communications Privacy Act); и

               г)

               други приложими разпоредби на правото на САЩ.

         4.   По-специално DHS предоставя на всички физически лица административно средство (понастоящем DHS Traveler Redress Inquiry Program (TRIP на DHS) за удовлетворяването на искания за справка, свързани с пътуване, включително и тези, които се отнасят до използването на PNR данни. TRIP на DHS предоставя процедура за правна защита на физически лица, които смятат, че са били забавени или им е било отказано качване в самолет, тъй като погрешно са били идентифицирани като лица, представляващи заплаха. Съгласно разпоредбите на Закона за административното производство и дял 49, Сборник на федералните закони на САЩ, раздел 46110, всяко физическо лице, увредено по този начин, има право да поиска съдебно разглеждане във федерален съд на САЩ на всяко окончателно решение на DHS, свързано с такива въпроси.
   Член 14
   Надзор
   1.   Спазването на защитните мерки за неприкосновеност на личния живот в настоящото споразумение подлежи на независим преглед и надзор от страна на министерски служители за защита на неприкосновеността на личния живот и личните данни, като например главният служител в DHS за защита на неприкосновеността на личния живот и личните данни (DHS Chief Privacy Officer), които:

               а)

               разполагат с доказана степен на автономност;

               б)

               упражняват ефективни правомощия за надзор, разследване, намеса и преглед; и

               в)

               имат правомощието да отнасят нарушенията на закона, свързани с настоящото споразумение, за наказателно преследване или дисциплинарно действие, когато това е целесъобразно.

         Тези служители по-специално гарантират, че жалбите, свързани с неспазване на настоящото споразумение, се получават, разглеждат, получават отговор и подходящо разрешаване. Тези жалби могат да бъдат подавани от всяко физическо лице, независимо от неговото гражданство, държава на произход или местожителство.
   2.   Освен това прилагането от страна на САЩ на настоящото споразумение подлежи на независим преглед и надзор от един или повече от следните органи:

               а)

               Службата на генералния инспектор на DHS (DHS Office of Inspector General);

               б)

               Сметната палата (Government Accountability Office), създадена от Конгреса; и

               в)

               Конгреса на САЩ.

         Резултатите от този надзор могат да бъдат включени в констатациите и препоръките в обществено достъпни доклади, обществени изслушвания и анализи.
   ГЛАВА III

      РЕД И УСЛОВИЯ НА ПРЕДАВАНЕТО

   Член 15
   Метод на предаване на PNR данни
   1.   За целите на настоящото споразумение от превозвачите се изисква да предават на DHS PNR данни, като използват метода за предаване „push“ в отговор на необходимостта от точност, своевременност и пълнота на PNR данните.
   2.   От превозвачите се изисква да предават на DHS PNR данните по сигурен електронен път в съответствие с техническите изисквания на DHS.
   3.   От превозвачите се изисква да предават на DHS PNR данните в съответствие с параграфи 1 и 2 най-напред 96 часа преди планираното заминаване на самолета и след това в реално време или в определен брой рутинни или планирани предавания, според изискванията на DHS.
   4.   Във всички случаи Страните се договарят, че от всички превозвачи се изисква да придобият техническата възможност да използват метода за предаване „push“ не по-късно от 24 месеца след влизането в сила на настоящото споразумение.
   5.   DHS може, при необходимост и при разглеждане на всеки конкретен случай поотделно, да изиска от даден превозвач да предаде PNR данни между или след редовните предавания, посочени в параграф 3. Когато по технически причини превозвачите не са в състояние да отговорят своевременно на искания по настоящия член в съответствие със стандартите на DHS, или при изключителни обстоятелства и за да се отговори на конкретна, спешна и сериозна заплаха, DHS може да изиска от превозвачите да предоставят достъп по друг начин.
   Член 16
   Споделяне на национално равнище
   1.   DHS може да споделя PNR данни единствено след внимателна оценка дали са спазени следните защитни мерки:

               а)

               споделянето се осъществява единствено в съответствие с член 4;

               б)

               данните се споделят единствено с национални правителствени органи, когато действат в рамките на целите, посочени в член 4;

               в)

               получаващите органи осигуряват за PNR данните еквивалентни или сравними защитни мерки, както са определени в настоящото споразумение; и

               г)

               PNR данни се споделят единствено за съдействие в случаи, които се разглеждат или разследват, и съгласно писмените договорености и правото на САЩ относно обмена на информация между националните правителствени органи.

         2.   Когато се предава аналитична информация, получена от PNR данни по силата на настоящото споразумение, се спазват защитните мерки, посочени в параграф 1от настоящия член.
   Член 17
   Последващо предаване
   1.   Съединените щати могат да предават PNR данни на компетентните правителствени органи на трети държави единствено при условия, които съответстват на настоящото споразумение, и единствено след като се уверят, че планираното използване от страна на получателя отговаря на тези условия.
   2.   Освен при спешни обстоятелства, такова предаване на данни се осъществява съгласно изрична договореност, която включва защитни мерки за личните данни, сравними с тези, които настоящото споразумение предвижда DHS да прилага спрямо PNR данните.
   3.   PNR данни се споделят единствено за съдействие в случаи, които се разглеждат или разследват.
   4.   Когато DHS знае, че са предадени PNR данни на гражданин или жител на държава-членка на ЕС, компетентните органи на засегнатата държава-членка се информират по въпроса при първата подходяща възможност.
   5.   Когато се предава аналитична информация, получена от PNR данни по силата на настоящото споразумение, се спазват защитните мерки, посочени в параграфи 1—4.
   Член 18
   Полицейско и съдебно сътрудничество и сътрудничество в областта на правоприлагането
   1.   В съответствие със съществуващите споразумения или договорености в областта на правоприлагането или за обмен на информация между САЩ и дадена държава-членка на ЕС или Европол и Евроюст, DHS предава на компетентните полицейски, други специализирана правоприлагащи органи или съдебните органи на държавите-членки на ЕС и на Европол и Евроюст, в рамките на съответната им компетентност и при първа практическа възможност, уместна и подходяща аналитична информация, получена от PNR данни в случаи, които се разглеждат или разследват с цел предотвратяване, разкриване, разследване или наказателно преследване в рамките на Европейския съюз на терористични престъпления и свързани с тях престъпления или международни престъпления, посочени в член 4, параграф 1, буква б).
   2.   Полицейски или съдебен орган на държава-членка на ЕС, или Европол или Евроюст могат да поискат, в рамките на своята компетентност, достъп до PNR данни или до уместна аналитична информация, получена от PNR данни, които са необходими в конкретен случай за предотвратяване, разкриване, разследване или наказателно преследване в Европейския съюз на терористични престъпления и свързани с тях престъпления или международни престъпления, посочени в член 4, параграф 1, буква б). DHS предоставя тази информация при спазване на споразуменията и договореностите, посочени в параграф 1 от настоящия член.
   3.   Съгласно параграфи 1 и 2 от настоящия член DHS може да споделя PNR данни единствено след внимателна оценка дали са спазени следните защитни мерки:

               а)

               споделянето се осъществява единствено в съответствие с член 4;

               б)

               единствено когато се действа в рамките на целите, посочени в член 4; и

               в)

               получаващите органи осигуряват за PNR данните еквивалентни или сравними защитни мерки, както установените в настоящото споразумение.

         4.   Когато се предава аналитична информация, получена от PNR данни по силата на настоящото споразумение, се спазват защитните мерки, посочени в параграфи 1—3 от настоящия член.
   ГЛАВА IV

      ИЗПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

   Член 19
   Съответствие
   Във връзка с настоящото споразумение и неговото прилагане се счита, че DHS гарантира подходяща степен на защита на данните при обработването и използването на PNR данни, по смисъла на съответното законодателство на ЕС за защита на данните. В това отношение превозвачите, предали PNR данни на DHS по силата на настоящото споразумение, се счита, че са спазили приложимите правни изисквания в ЕС, свързани с предаването на такива данни от ЕС на Съединените щати.
   Член 20
   Реципрочност
   1.   Страните активно насърчават в рамките на своята юрисдикция съдействието от страна на превозвачите за всяка действаща или потенциална система за PNR данни в рамките на юрисдикцията на другата Страна, в съответствие с настоящото споразумение.
   2   Доколкото създаването на система за PNR данни на ЕС може да има съществено отражение върху задълженията на Страните, произтичащи от настоящото споразумение, ако и когато бъде приета система за PNR данни на ЕС, Страните провеждат консултации, за да решат дали настоящото споразумение се нуждае от съответно коригиране, за да гарантира пълна реципрочност. Тези консултации по-специално разглеждат дали една бъдеща система за PNR данни на ЕС би прилагала по-леки стандарти за защита на данните в сравнение с предвидените по настоящото споразумение и дали следователно настоящото споразумение следва да бъде изменено.
   Член 21
   Изпълнение и изключване на дерогация
   1.   Настоящото споразумение не поражда и не предоставя, по силата на правото на САЩ, каквото и да е право или преимущество на което и да е лице или образувание, частно или публично. Всяка Страна гарантира, че разпоредбите на настоящото споразумение се изпълняват правилно.
   2.   Нищо в настоящото споразумение не представлява дерогация от съществуващите задължения на Съединените щати и на държавите-членки на ЕС, включително съгласно Споразумението за правна взаимопомощ между Европейския съюз и Съединените щати от 25 юни 2003 г. и свързаните с него двустранни инструменти за правна взаимопомощ между Съединените щати и държавите-членки на ЕС.
   Член 22
   Уведомяване за промени в националното право
   Страните се уведомяват една друга за влизането в сила на всички законодателни разпоредби, които могат да имат съществено отражение върху изпълнението на настоящото споразумение.
   Член 23
   Преглед и оценка
   1.   Страните извършват съвместен преглед на изпълнението на настоящото споразумение една година след влизането му в сила и след това на редовни интервали, според договореното между Страните. Освен това Страните съвместно оценяват настоящото споразумение четири години след влизането му в сила.
   2.   Страните предварително и съвместно определят реда и условията на съвместния преглед и се уведомяват взаимно за състава на съответните си екипи. За целите на съвместния преглед Европейският съюз се представлява от Европейската комисия, а Съединените щати — от DHS. Екипите могат да включват подходящи експерти по защита на данните и по правоприлагане. При спазване на приложимите закони, от участниците в съвместния преглед се изисква да имат съответните разрешения за достъп до класифицирана информация и да спазват поверителността на обсъжданията. За целите на прегледа DHS осигурява подходящ достъп до съответните документи, системи и персонал.
   3.   След съвместния преглед Европейската комисия представя доклад на Европейския парламент и на Съвета на Европейския съюз. На Съединените щати се дава възможността да представят писмени забележки, които се прилагат към доклада.
   Член 24
   Решаване на спорове и спиране на действието на споразумението
   1.   Всеки спор, възникнал при изпълнението на настоящото споразумение, както и всички свързани с него въпроси, водят до консултации между Страните за постигане на взаимно приемливо решение, включително предоставяне на възможност на всяка от Страните да съобрази действията си в рамките на разумен срок.
   2.   В случай, че консултациите не доведат до решаване на спора, всяка от Страните може да спре прилагането на настоящото споразумение чрез писмено уведомление по дипломатически път, като всяко такова спиране поражда действие 90 дни след датата на такова уведомление, освен ако Страните не се договорят за друга дата.
   3.   Независимо от спирането на действието на настоящото споразумение, всички PNR данни, получени от DHS съгласно разпоредбите на настоящото споразумение преди спиране на неговото действие, продължават да се обработват и използват в съответствие със защитните мерки в настоящото споразумение.
   Член 25
   Прекратяване
   1.   Всяка от страните може да прекрати настоящото споразумение по всяко време чрез писмено уведомление по дипломатически път.
   2.   Прекратяването влиза в сила 120 дни след датата на такова уведомление, освен ако Страните не се договорят за друга дата.
   3.   Преди да прекратят настоящото споразумение Страните провеждат консултации по начин, който позволява достатъчно време за постигането на взаимно приемливо решение.
   4.   Независимо от прекратяването на настоящото споразумение, всички PNR данни, получени от DHS съгласно разпоредбите на настоящото споразумение преди неговото прекратяване, продължават да се обработват и използват в съответствие със защитните мерки в настоящото споразумение.
   Член 26
   Срок на действие
   1.   При спазване на разпоредбите на член 25, настоящото споразумение остава в сила за срок от седем години от датата на влизането си в сила.
   2.   При изтичане на срока, определен в параграф 1 от настоящия член, както и на всеки последвал срок на подновяване по настоящия параграф, споразумението се подновява за последващ срок от седем години, освен когато една от Страните не уведоми другата писмено по дипломатически път най-малко дванадесет месеца предварително за намерението си да не подновява споразумението.
   3.   Независимо от изтичането на срока на действие на настоящото споразумение, всички PNR данни, получени от DHS съгласно разпоредбите на настоящото споразумение, продължават да се обработват в съответствие със защитните мерки на настоящото споразумение. По същия начин, всички PNR данни, които DHS е получило по силата на Споразумението между Европейския съюз и Съединените американски щати относно обработката и предаването на данни от досиетата на пътниците (PNR данни) от въздушни превозвачи на Министерството на вътрешната сигурност на Съединените щати, подписано в Брюксел и Вашингтон на 23 и 26 юли 2007 г., продължават да бъдат обработвани и използвани в съответствие със защитните мерки в посоченото споразумение.
   Член 27
   Заключителни разпоредби
   1.   Настоящото споразумение влиза в сила на първия ден от месеца, следващ датата, на която Страните са разменили уведомления, посочващи, че са изпълнили вътрешните си процедури за тази цел.
   2.   От датата на своето влизане в сила настоящото споразумение заменя Споразумението от 23 и 26 юли 2007 г.
   3.   Настоящото споразумение ще се прилага на територията на Дания, Обединеното кралство или Ирландия единствено ако Европейската комисия уведоми Съединените щати в писмена форма, че Дания, Обединеното кралство или Ирландия е решила/о да се обвърже със споразумението.
   4.   Ако преди влизането в сила на споразумението Европейската комисия уведоми Съединените щати, че настоящото споразумение ще се прилага на територията на Дания, Обединеното кралство или Ирландия, настоящото споразумение се прилага на територията на съответната държава от същата дата, както и за другите държави-членки на ЕС, обвързани от споразумението.
   5.   Ако Европейската комисия уведоми Съединените щати след влизането в сила на настоящото споразумение, че то се прилага на територията на Дания, Обединеното кралство или Ирландия, настоящото споразумение се прилага на територията на съответната държава от първия ден, който следва получаването от страна на Съединените щати на уведомлението.

      Съставено в Брюксел на четиринадесети декември две хиляди и единадесета година в два оригинални екземпляра.
      Съгласно законодателството на ЕС, настоящото споразумение се изготвя от ЕС също на български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език.

         За Европейския съюз

         За Съединените американски щати

   ПРИЛОЖЕНИЕ

      ВИДОВЕ PNR ДАННИ

               1.

               Код за идентифициране на записа с PNR данни

               2.

               Дата на резервация/издаване на билет

               3.

               Дата(и) на планирано пътуване

               4.

               Име(на)

               5.

               Налична информация от програмите за лоялност и за преимущества (напр. безплатни билети, ползване на по-висока категория услуга и др.)

               6.

               Други имена в PNR данните, включително брой на пътниците в един запис с PNR данни

               7.

               Цялата налична информация за контакт (включително информация за източника)

               8.

               Цялата налична информация за плащането/фактурирането (с изключение на други данни за трансакцията, свързани с кредитна карта или сметка, както и такива, които нямат отношение към трансакцията във връзка с пътуването)

               9.

               График на пътуването за конкретен запис с PNR данни

               10.

               Пътническа агенция/туроператор

               11.

               Информация за споделяне на кодове

               12.

               Разделена информация

               13.

               Статут на пътника по отношение на пътуването (включително потвърждения и регистрация за полета)

               14.

               Билетна информация, включително номер на билета, еднопосочни билети и автоматична информация за цени на билети/тарифи

               15.

               Цялата информация за багажа

               16.

               Информация за мястото, включително номер на мястото

               17.

               Общи бележки, включително информация за OSI, SSI и SSR

               18.

               Всякаква събрана APIS информация

               19.

               Всички настъпили във времето промени в записа с PNR данни, посочени в точки от 1 до 18


title: Решение на Съвета от 21 януари 2002 година за сключването на споразумение между Европейската общност и Южноафриканската република относно търговията с вина

text:
Важна правна забележка

|

32002D0051

Официален вестник n° L 028 , 30/01/2002 стр. 0003 - 0003 специално чешко издание глава 11 том 40 стр. 202  - 202 специално испанско издание глава 11 том 40 стр. 202  - 202 специално унгарско издание глава 11 том 40 стр. 202  - 202 специално литвийско издание глава 11 том 40 стр. 202  - 202 LV.ES глава 11 том 40 стр. 202  - 202 MT.ES глава 11 том 40 стр. 202  - 202 PL.ES глава 11 том 40 стр. 202  - 202 SK.ES глава 11 том 40 стр. 202  - 202 специално словенско издание глава 11 том 40 стр. 202  - 202

		20020121Решение на Съветаот 21 януари 2002 годиназа сключването на споразумение между Европейската общност и Южноафриканската република относно търговията с вина(2002/51/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаването на Европейската общност и по-специално член 133 във връзка с член 300, параграф 2, първа алинея, първото изречение от него,като взе предвид предложението на Комисията,като има предвид, че:(1) С Решение 1999/753/EО [1] Съветът реши, че Споразумението за търговия, развитие и сътрудничество между Европейската общност и нейните държави-членки, от една страна, и Южноафриканската република, от друга страна [2], временно влиза в сила на 1 януари 2000 година.(2) Между Европейската общност и Южноафриканската република беше договорено споразумение за търговията с вина, наричано по-долу "Споразумението". То беше парафирано на 30 ноември 2001 година и следва да бъде одобрено.(3) За да се улесни изпълнението на някои разпоредби на Споразумението, на Комисията трябва да бъде позволено да извърши необходимите технически изменения съгласно процедурата, предвидена в член 75 от Регламент (ЕО) № 1493/1999 на Съвета от 17 май 1999 г. относно общата организация на пазара на вино [3],ПРИЕ СЛЕДНОТО РЕШЕНИЕ:Член 1Споразумението между Европейската общност и Южноафриканската република, относно търговията с вина, както и приложените към него приложения, протокол и декларации се одобряват от името на ОбщносттаТекстовете, предвидени в първа алинея, се прилагат към настоящето.Член 2Председателят на Съвета се упълномощава да посочи лица, оправомощени да подпишат Споразумението, така че Общността да бъде обвързана по силата на същото.Член 3За целите на прилагането на член 7, параграф 8 и на член 18, параграф 2 от споразумението, Комисията бива упълномощена съгласно процедурата, предвидена в член 75 от Регламент (ЕО) №1493/1999, да сключи необходимите актове за изменение на СпоразумениетоЧлен 4Комисията представлява Общността в Съвместния комитет, създаден в съответствие с член 19 от Споразумението.Съставено в Брюксел на 21 януари 2002 година.За СъветаПредседателM. Arias Cañete[1] OВ L 311 от 4.12.1999 г., стp. 1.[2] OВ L 311 от 4.12.1999 г., стp. 3.[3] OВ L 179 от 14.7.1999 г., стp. 1. Регламент, последно изменен с Регламент (ЕО) № 2826/2000 (ОВ L 328 от 23.12.2000 г., стр. 2).--------------------------------------------------